Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: A jogellenes előállítás és a panaszos többórás fogvatartása sérti a Rendőrségről szóló 1994. évi XXXIV. törvény szabályait, ezáltal
Paragraph Index: 794

3.Visszásság keletkezik az Alkotmány 2. § (1) bekezdésében rögzített jogállamiság és az abból fakadó jogbiztonság követelményével kapcsolatban — figyelemmel az intézkedés alá vont személy érdekeire és az ártatlanság vélelmére — akkor is, amikor a rendőri nyomozó szerv parancsnokának döntése nem terjed ki a beadvány egész tartalmára. Teljes szöveg: 3.2. alfejezetben. OBH 10114/1997. Az Alkotmány 57. § (5) bekezdésében biztosított jogorvoslathoz való alkotmányos joggal összefüggésben okoz visszásságot, ha az eljáró hatóság a személyi igazolvány kicserélése iránti kérelem elutasításáról nem hoz határozatot. Beadványában a panaszos azt kifogásolta, hogy a Miskolc Városi Rendőrkapitányság Igazgatásrendészeti Osztálya (a továbbiakban: Igazgatásrendészeti Osztály) az érvényességi idő lejártát követően azért nem állított ki számára új személyi igazolványt, mert a teljes neve nem fért volna be a nyomtatványba. Ezért az Igazgatásrendészeti Osztály az okirat kicserélése helyett annak utolsó oldalára azt jegyezte be, hogy érvényessége „határidő nélküli”. Az Országos Rendőr-főkapitányság Igazgatásrendészeti Főosztályának tájékoztatása szerint a panaszos 1994. július 21-én a Miskolci Rendőrkapitányság Igazgatásrendészeti Osztályán benyújtotta a személyazonosító igazolvány kiállításához szükséges adatlapot. A kitöltött adatlap alapján megállapítható, hogy panaszos házasságkötésekor a

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes